3.2.2023
EL
Επίσημη Εφημερίδα της Ευρωπαϊκής Ένωσης
C 41/35
Μετρίως όψιμες κιτρινόσαρκες ποικιλίες: Alma, Alma 2, Alexa, Amiga, Alitop, August Red, Big Top (ή Zaitabo), Diamond Ray, Dorabelle, Doracile, Dulcis, Dulciva, Early Zee, Fairlane, Fantasia, Febe, Flavortop, Gea, Guerriera, Honey Blaze, Honey Glo, Honey Kist, Honey Royale, Indipendence, Lady Erika, Late Fair, Luciana, Maria Aurelia, Maria Carla, Maria Laura, Max, Max 7, Monrené, Morsiani 60, Morsiani 90, Nectareine, Nectaross, Orine, Orion, Pit Lane, Pit Stop, Red Fair, Romagna Big, Romagna Giant, Romagna Gold, Romagna Lady, Romagna Queen, Romagna Summer, September Bright, Spring Red, Stark Red Gold, Sweet Lady, Sweet Red, Venus, Western Red.
Πρώιμες λευκόσαρκες ποικιλίες: Caldesi 2000, Garcica, Romagna Red, Romagna Star, Silver King, Turquoise.
Μετρίως όψιμες λευκόσαρκες ποικιλίες: Caldesi 2020, Maillarmagie (ή Magique), Majdomestic Pearl, Nectarmagie, Nectaperle, Romagna 3000, Romagna Bright, Romagna Sweet, Romagna Top, Silver Giant, Silver Star, Sandine, Tourmaline, Zephyr.»
Η τροποποίηση αφορά την επικαιροποίηση και τη διεύρυνση του εύρους των ποικιλιών που μπορούν να χρησιμοποιηθούν.
Προκύπτει από τον υψηλό βαθμό και την ταχύτητα ανανέωσης των ποικιλιών στον τομέα, καθώς και από την ανάγκη διασφάλισης της διαθεσιμότητας του προϊόντος ΠΓΕ.
Ως εκ τούτου, προστίθενται νέες ποικιλίες, οι οποίες πολύ συχνά προέρχονται από προγενέστερες ή παλαιές ποικιλίες.
Η διεύρυνση του εύρους των ποικιλιών θα καταστήσει επίσης δυνατή την παράταση της περιόδου συγκομιδής, γεγονός που σημαίνει ότι θα υπάρχει μεγαλύτερη διαθεσιμότητα του προϊόντος για τους καταναλωτές και θα είναι διαθέσιμο για μεγαλύτερο χρονικό διάστημα από ό,τι σήμερα.
Η εν λόγω τροποποίηση εφαρμόζεται στο σημείο 4.2 της σύνοψης και στο αντίστοιχο σημείο 3.2 του ενιαίου εγγράφου.
Η ακόλουθη παράγραφος προστίθεται στο άρθρο 2 των προδιαγραφών προϊόντος: Για την παραγωγή του προϊόντος «Pesca e Nettarina di Romagna», επιτρέπεται η χρήση άλλων ποικιλιών ροδάκινου που έχουν προκύψει από την έρευνα για νέες ποικιλίες, εφόσον έχει αποδειχθεί μέσω πειραματικών δοκιμών και βιβλιογραφικών ερευνών η συμμόρφωση της μεθόδου παραγωγής και των ποιοτικών χαρακτηριστικών του καρπού με τις παρούσες προδιαγραφές προϊόντος.
Η χρήση των εν λόγω ποικιλιών για την παραγωγή του προϊόντος «Pesca e Nettarina di Romagna» πρέπει να κοινοποιείται εκ των προτέρων και να αξιολογείται από το Υπουργείο Πολιτικών Γεωργίας, Τροφίμων και Δασών, το οποίο μπορεί να ζητήσει σχετική τεχνική γνωμοδότηση από τον οργανισμό ελέγχου ή άλλο φορέα.
Ζητούμε τη συγκεκριμένη τροποποίηση προκειμένου να καλυφθούν οι μελλοντικές ανάγκες των παραγωγών όσον αφορά την εισαγωγή νέων ποικιλιών που προκύπτουν από την επιστημονική έρευνα και να διασφαλιστεί η συνέχεια της συμμόρφωσης με τα αρχικά χαρακτηριστικά του προϊόντος «Pesca e Nettarina di Romagna», λαμβανομένης υπόψη της ταχύτητας ανανέωσης των ποικιλιών που χαρακτηρίζει το εν λόγω είδος.
Η εν λόγω τροποποίηση εφαρμόζεται στο σημείο 4.2 της σύνοψης και στο αντίστοιχο σημείο 3.2 του ενιαίου εγγράφου.
Στο άρθρο 6 παράγραφος 1 των προδιαγραφών προϊόντος, το ακόλουθο κείμενο σχετικά με τα χαρακτηριστικά του καρπού: Κατά τη διάθεσή του προς κατανάλωση, το προϊόν «Pesca di Romagna» πρέπει να έχει τα ακόλουθα χαρακτηριστικά: Κιτρινόσαρκες ποικιλίες Διαστάσεις: ελάχιστη διάμετρος 67 mm, που αντιστοιχεί σε περιφέρεια 21 cm.
Περιεκτικότητα σε σάκχαρα: (° Bx) τουλάχιστον 11.
Εξωκάρπιο, σχήμα και μέσο βάρος, σύμφωνα με τα χαρακτηριστικά των σχετικών ποικιλιών.
Λευκόσαρκες ποικιλίες Διαστάσεις: ελάχιστη διάμετρος 67 mm, που αντιστοιχεί σε περιφέρεια 21 cm.
Περιεκτικότητα σε σάκχαρα: (° Bx) τουλάχιστον 11.